(Foto: Inquam Photos/Octav Ganea)

O nouă gafă a premierului Viorica Vasilica Dăncilă. La începutul ședinței de guvern de azi, șeful Executivului s-a referit la pregătirile pentru campionatul european de fotbal din anul 2020, prim-ministrul citind de pe foaie „euro douăzeci-douăzeci”.

„Tot astăzi adoptăm în perspectiva Euro 20-20 („euro douăzeci-douăzeci”) și hotărârea guvernului privind aprobarea indicatorilor tehnico-economici ai obiectivului de investiții «Consolidarea și modernizarea stadionului Giulești», realizat prin Compania Națională de Investiții. Finanțarea obiectivului se va face de la bugetul de stat”, a declarat Vasilica Dăncilă.

Mai jos, înregistrarea video (min 1.32):

Un colaj video cu gafele premierului Viorica Dăncilă, realizat de Partidul Național Liberal și postat pe Facebook în urmă cu o săptămână, a adunat până acum peste 600.000 de vizualizări.

„S-a depășit ținta de deficit asumată” și „adversarii PSD au pus la bătaie un discurs alarmist pentru a contesta acest program care vă spun foarte sincer nu a făcut bine României” sunt doar două dintre declarațiile prim-ministrului scoase în evidență în filmuleț.



Îți recomandăm Analfabetismul la putere. O replică pentru un coleg republican care îi număra cărțile doamnei Dăncilă

Îți recomandăm Ce cărți citește doamna Dăncilă?

O înregistrare devenită virală pe rețelele sociale este cea în care Viorica Dăncilă, la acea dată europarlamentar, apare la un eveniment organizat la Bruxelles, citindu-și de pe o foaie discursul în limba lui Shakespeare.